Περί εφαρμογής αποφάσεως 1160 (1998) του Συμβουλίου Ασφαλείας του ΟΗΕ. Απαγορεύεται η πώληση ή προμήθεια στην Ομοσπονδιακή Δημοκρατία της Γιουγκοσλαβίας, συμπεριλαμβανομένου του Κοσσυφοπεδίου, από Έλληνες υπηκόους ή από το ελληνικό έδαφος ή μέσω χρήσης πλοίων ελληνικής σημαίας ή αεροσκαφών εγγεγραμμένων στην Ελλάδα, όπλων και συναφούς υλικού κάθε τύπου, όπως όπλα και πυρομαχικά, στρατιωτικά οχήματα και εξοπλισμός και ανταλλακτικά για τα ανωτέρω Η παράγραφος 1 εφαρμόζεται ανεξάρτητα από την-ύπαρξη οποιωνδήποτε δικαιωμάτων ή υποχρεώσεων που έχουν παραχωρηθεί ή επιβληθεί από οποιαδήποτε διεθνή συμφωνία ή συμβόλαιο που συνήφθη ή άδεια που δόθηκε πριν από την 31η Μαρτίου 1998, ημερομηνία υιοθέτησης της απόφασης 1160 (1998) του Συμβουλίου Ασφαλείας των Ηνωμένων Εθνών. Στον Υπουργό Εξωτερικών αναθέτουμε την δημοσίευση του παρόντος Διατάγματος και στον ως άνω Υπουργό, όπως και στους Υπουργούς Εθνικής Άμυνας, Εθνικής Οικονομίας, Οικονομικών, Δικαιοσύνης, Ανάπτυξης, Εμπορικής Ναυτιλίας και Μεταφορών και Επικοινωνιών, αναθέτουμε την εκτέλεση του παρόντος Διατάγματος.